CELEX: 52021DP0398
Language: lv
Date: 2021-10-05 00:00:00
Title: Eiropas Parlamenta 2021. gada 5. oktobra lēmums par delegācijas ES un Apvienotās Karalistes parlamentārajā partnerattiecību asamblejā izveidi un skaitlisko sastāvu (2021/2917(RSO))

24.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 132/215
            
         
      P9_TA(2021)0398
      Delegācijas izveide ES un Apvienotās Karalistes Parlamentārajā partnerattiecību asamblejā un tās skaitliskā sastāva noteikšana
      Eiropas Parlamenta 2021. gada 5. oktobra lēmums par delegācijas ES un Apvienotās Karalistes parlamentārajā partnerattiecību asamblejā izveidi un skaitlisko sastāvu (2021/2917(RSO))
      (2022/C 132/20)
      
         Eiropas Parlaments,
      
                  —
               
               
                  ņemot vērā Priekšsēdētāju konferences lēmuma priekšlikumu,
               
            
                  —
               
               
                  ņemot vērā Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (1) (“ES un Apvienotās Karalistes tirdzniecības un sadarbības nolīgums”), un jo īpaši tā 11 pantu,
               
            
                  —
               
               
                  ņemot vērā 2021. gada 28. aprīļa rezolūciju par ES un Apvienotās Karalistes sarunu rezultātiem (2) un jo īpaši tās 8. un 9. punktu,
               
            
                  —
               
               
                  ņemot vērā 2019. gada 17. aprīļa lēmumu par parlamentu sadarbības delegāciju, delegāciju apvienotajās parlamentārajās komitejās un delegāciju parlamentārās sadarbības komitejās un daudzpusējās parlamentārajās asamblejās skaitu (3),
               
            
                  —
               
               
                  ņemot vērā 2019. gada 17. jūlija lēmumu par parlamentu sadarbības delegāciju skaitlisko sastāvu (4),
               
            
                  —
               
               
                  ņemot vērā Reglamenta 223. pantu,
               
            
               
                  1.
               
               
                  ņem vērā to, ka ES un Apvienotās Karalistes tirdzniecības un sadarbības nolīguma 11. pantā ir paredzēta iespēja izveidot ES un Apvienotās Karalistes parlamentāro partnerattiecību asambleju, kurā ir Eiropas Parlamenta deputāti un Apvienotās Karalistes parlamenta deputāti un kura:
                  
                              a)
                           
                           
                              var pieprasīt ar minētā nolīguma 7. pantu izveidotajai ES un Apvienotās Karalistes partnerības padomei attiecīgu informāciju par minētā nolīguma un papildinošo nolīgumu īstenošanu, un tā tad sniedz ES un Apvienotās Karalistes parlamentāro partnerattiecību asamblejai pieprasīto informāciju;
                           
                        
                              b)
                           
                           
                              tiek informēta par ES un Apvienotās Karalistes partnerības padomes lēmumiem un ieteikumiem un
                           
                        
                              c)
                           
                           
                              var sniegt ieteikumus ES un Apvienotās Karalistes partnerības padomei;
                           
                        
            
               
                  2.
               
               
                  nolemj izveidot delegāciju ES un Apvienotās Karalistes parlamentāro partnerattiecību asamblejā 35 locekļu sastāvā;
               
            
               
                  3.
               
               
                  atsaucoties uz Priekšsēdētāju konferences 2019. gada 11. jūlija lēmumu par delegāciju prezidiju sastāvu, nolemj, ka delegācijas prezidija sastāvā ir divi priekšsēdētāju vietnieki;
               
            
               
                  4.
               
               
                  uzdod priekšsēdētājam šo lēmumu informēšanas nolūkā nosūtīt Padomei un Komisijai, kā arī Apvienotās Karalistes parlamentam.
               
            
         (1)  OV L 149, 30.4.2021., 10. lpp.
      
      
         (2)  Pieņemtie teksti, P9_TA(2021)0141.
      
         (3)  OV C 158, 30.4.2021., 536. lpp.
      
      
         (4)  OV C 165, 4.5.2021., 23. lpp.